b'\n_START_ARTICLE_\nMihail Andrejevi\xc4\x8d Miloradovi\xc4\x8d\n_START_SECTION_\n\xc5\xbdivljenje\n_START_PARAGRAPH_\nRodil se je generalu Andreju Stepanovi\xc4\x8du Miloradovi\xc4\x8du, ki ga je poslal na Univerze v K\xc3\xb6nigsbergu, v G\xc3\xb6ttingenu, v Strasbourgu in v Metzu, da se je iz\xc5\xa1olal iz voja\xc5\xa1kih ved._NEWLINE_Leta 1787 se je vrnil v Rusijo in se naslednje leto udele\xc5\xbeil bojev s \xc5\xa0vedi; leta 1796 je bil povi\xc5\xa1an v stotnika, leta 1797 v polkovnika in leta 1798 \xc5\xa1e v generalmajorja._NEWLINE_Leta 1805 je postal poveljnik brigade, katero je vodil v bojih proti Francozom. Med rusko-tur\xc5\xa1ko vojno (1806-1812) se je odlikoval kot dinami\xc4\x8den in pogumen poveljnik; leta 1806 je tako osvobodil Bukare\xc5\xa1to. Leta 1809 je bil povi\xc5\xa1an v generala pehote._NEWLINE_Med veliko patriotsko vojno je bil sprva zadol\xc5\xbeen za organiziranje rezevne vojske. Med bitko za Borodino je poveljeval desnemu krilu 1. armade. Med kampanjo v tujini leta 1813-14 se je v bojih tako odlikoval, da je bil povzdignjen v grofa._NEWLINE_Leta 1818 je postal generalni guverner Sankt Peterburga. Po smrti carja Aleksandra I. je bil eden pomembnej\xc5\xa1ih politikov v obdobju medvladja. 14. decembra 1825 je hotel prepri\xc4\x8dati vojake, ki so se upirali, da se vrnejo v voja\xc5\xa1nico, a so ga uporniki ubili.'